Henricus Dei gratia Autissiodorensis episcopus, omnibus præsentes litteras inspecturis in Domino salutem. Noverint universi quod Gaufridus de Montibus, miles, et Petronilla, uxor ejusdem, in presentia nostra constituti confessi sunt se vendidisse fratribus de Bello Larrico cartusiensis ordinis pratum suum situm juxta fontem de Greve pro tringinta libris fortium Auxernensium. Et hanc venditionem prenominatus miles et uxor ejusdem Agnete, et Helisabeth filiabus suis præsentibus et hanc venditionem laudantibus laudaverunt et ratam in præsentia nostra habuerunt. Quod ne labatur in memoria posterorum ad petitionem partium præsentem cartam inde fecimus et sigillo nostri munimine dignum duximus roborari. Anno Domini Millesimo CCº vicesimo secundo mense aprili.